Diari Oficial de la Generalitat Valenciana


Sumari del DOGV 178, del 16-07-1984 (1984/803185)

ORDRE de 15 de juny de 1984, de la Conselleria de Cultura, Educació i Ciència, per la qual s'arrepleguen les obligacions i es determina el procediment per a la concessió d'ajudes institucionals per al funcionament de Centres i Serveis d'Educació especial en règim de gratuïtat en l'ensenyament per al curs 1984-85.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   178

Data del DOGV
:   16-07-1984

Secció del DOGV
:   ALTRES DISPOSICIONS

Número del document
:   1984/803185


Data del document
:   15-06-1984

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 15 de juny de 1984, de la Conselleria de Cultura, Educació i Ciència, per la qual s'arrepleguen les obligacions i es determina el procediment per a la concessió d'ajudes institucionals per al funcionament de centres i serveis d'Educació Especial en règim de gratuïtat en l'ensenyament per al curs 1984/85.  
Estant regulat el règim d'ajudes públiques a disminuïts, per al conjunt de l'Estat, mitjançant Reial Decret 620/1981, de 5 de febrer i altres disposicions que el despleguen, en aplicació de la competència pròpia de la Comunitat Valenciana en matèria d'ensenyament, establerta a l'article 35 de la Llei Orgànica 5/1982 d'1 de juny, que aprovà l'Estatut d'Autonomia, i en exercici de les atribucions establertes en matèria de subvenció a la gratuïta de l'Ensenyament pel Reial Decret 2093/83, de 28 de juliol, sobre traspàs de funcions i serveis en matèria d'ensenyament a la Generalitat Valenciana,   
DISPOSE:   
1.r Beneficiaris. Es podran sol·licitar aquestes ajudes institucionals per a unitats o grups de Formació Professional de Centres Privats d'Educació Especial dels quals siguen titulars persones físiques o jurídiques, públiques o privades, de nacionalitat espanyola que , no essent Organismes de l'Estat ni de la Seguretat Social, i no rebent-hi cap lucre puguen crear aquest tipus de Centre d'acord amb allò que disposa el Decret 1855/1974 de juny, sobre règim jurídic de les autoritzacions de Centres no estatals d'ensenyament .   
2.n Amb càrrec al crèdit corresponent i en les condicions que per cada supòsit s'estableixen en aquesta Ordre, en el curs 1984/85, se subvencionarà la gratuïtat de l'ensenyament en l'Educació Especial en els nivells d'EGB i Formació Professional de primer grau o les unitats o grups, respectivament, d'aqueixa modalitat educativa que formen part, segons els casos, de Centres Especifics d'Educació Especial o de Formació Professional Especial, o de Centres ordinaris d'EGB o de Formació Professional, sempre que, en tots els casos aqueixos Centres siguen:   
a) De règim privat.   
b) De règim, a extingir, de Consell Escolar Primari o de Patronat.   
c) De règim de conveni de funcionament amb el Ministeri d'Educació i Ciència que tinguen unitats de règim privat.   
3.r Conceptes. Les subvencions a què fa referència aquesta Ordre es podran sol·licitar en concepte de renovació o de nova adjudicació.   
3.1. Renovació. Per al curs 1984/B5 es podrà sol·licitar subvenció, en concepte de renovació, per a les unitats o grups d'Educació Especial a què fa referència el núm. 2 que en el curs 1983/84 hauran obtingut a recer de l?ordre de Presidència de Govern de 15 de febrer de 1983 (BOE del dia 16) i Resolució del Ministeri d'Educació i Ciència de 24-3-83 (BOE de 5 de maig).   
3.2. Nova adjudicació. Per al curs 1984/85 es podrà sol·licitar una subvenció en concepte de nova adjudicació:   
A) Per a despeses de Professorat i de funcionament:   
a) Per a les unitats i grups d'Educació Especial que depenen de Centres de titularitat i règim privat, el funcionament dels quals s'haja previst d'iniciar a començament d'aquest curs.   
b) Per a les unitats i grups d'Educació Especial que depenen de Centres en règim de conveni de funcionament amb el Ministeri d'Educació i Ciència no inclosos en aquest conveni, per ser la nova creació o per qualsevol altra causa, sempre que, en un primer supòsit, se n'haja previst el funcionament al començament del curs 1984/85.   
c) Per a les unitats de Centres en règim, a extingir, de Consell Escolar Primari o Patronat en els quals durant el curs produesquen vacants de Professorat per cessament de funcionaris de l'Estat o, si s'escau, contractats per aquest que siguen cobertes per aquests Centres, d'acord amb l'Ordre de 13 de desembre de 1972 (BOE de 10 de gener de 1973).   
B) Unicament per a despeses de funcionament, per a les unitats dependents de Centres que, per funcionar encara en el règim, a extingir, de Consell Escolar Primari o de Patronat, es troben cobertes per personal docent estatal i que no haguessen sol·licitat aqueixa subvenció fins aleshores.   
4.t La subvenció, tant en concepte de renovació o de nova adjudicació com en ambdós casos, s'haurà de sol·licitar necessàriament per a la totalitat de les unitats integrants del Centre a les quals es tindrà dret d'acord amb allò que estableixen els números anteriors.   
5.é Els Centres subvencionats respectaran la relació mitjana de Professor-alumnes establerta entre 1/10 i 1/12 per a Centres Específics d'Educació Especial; entre 1/12 i 1/15 per a unitats de Centres Ordinaris d'EGB; entre 1/5 per a les unitats d'Autisme Infantil, i entre 1/12 i 1/15 per als grups de cada ensenyament autoritzat en Seccions de Formació Professional Especial, o, si s'escau, l'específicament establerta en l'Ordre d'autorització de funcionament. L'incompliment d'aquesta relació mitjana serà causa de no concessió o renovació de la subvenció.   
Malgrat això, quan la natura de la deficiència dels alumnes atesos, les característiques del Centre o d'altres circumstàncies especials, degudament justificades, ho aconsellen, s?hi podran mantenir relacions distintes, majors o menors.   
6.é Ordre de prioritats. Tindran prioritat les ajudes que se sol·liciten en concepte de renovació sobre les de nova adjudicació. Dins d'aquestes, si calgués aplicar una ordre de prioritats, se seguiran per això els criteris establerts per a les altres subvencions en l'article 20 de l'Ordre de Presidència del Govern de 5 de març de 1982 sobre Règim Unificat d'Ajudes Públiques a Disminuïts.   
7.é Aplicació dels mòduls. Els mòduls de subvenció per a la gratuïtat en unitats i grups d'Educació Especial seran les que figuren per al període de setembre-desembre de 1983 en l?ordre d'aquesta Conselleria de 30 de desembre de 1983 (DOGV de 16 de febrer de 1984).   
Aquests mòduls s'hauran d'aplicar en primer lloc al pagament de les remuneracions del professorat en la quantia que establirà la normativa laboral vigent i de la Seguretat Social, i allò que en reste per a cobrir despeses de funcionament.   
L?Administració no assumirà el pagament de les quantitats que es poden fixar en Conveni i que resulten superiors a les considerades en aquesta Ordre.   
8.é Quantia de les subvencions. La subvenció abastarà totes les unitats per a les quals, complint els requisits, s'haja sol·licitat, i serà del cent per cent dels mòduls establerts, llevat que les disponibilitats creditícies i el nombre de sol·licituds a atendre en la seua totalitat no poguessen ser considerades.   
9.é Condicions de la subvenció: percepcions de les famílies.   
1. Els Centres subvencionats no podran rebre cap quantitat dels alumnes per les despeses cobertes per la subvenció.   
2. Serveis Concurrents i Complementaris. Per tal que un Centre subvencionat puga establir els serveis complementaris -transport, menjador, residència- i els serveis concurrents-logopèdia, fisioteràpia, psicomotricitat, etc.-, hauran d'acompanyar, juntament amb la petició de subvenció, una instància adreçada als Serveis Territorials d'Educació , en la qual s'indicaran els serveis a establir i la quantia a rebre per aquestes. Aquesta petició, degudament informada, s'unirà a la sol·licitud de subvenció per al seu estudi i proposta en les Comissions de Subvenció corresponents.   
3. La percepció econòmica dels Serveis Territorials i complementaris, suposarà, en tot cas, el seu cost efectiu i no podrà constituir una font indirecta de finançació del Centre.   
10. Sol·licituds de subvenció: forma lloc i terminis.   
1. Les sol·licituds de les subvencions, objecte d'aquesta convocatòria per al curs 1984-85 s'efectuaran en els models d'instància i formularis normalitzats que figuren com a annexs a aquesta Ordre.   
2. Les instàncies, els formularis, degudament complimentats i acompanyats de la documentació que s'hi recapta, es presentaran en els corresponents Serveis Territorials d'Educació.   
3. El termini de presentació de sol·licituds serà tant per a la renovació com a nova adjudicació de subvencions de trenta dies naturals comptats a partir del dia següent al de la publicació d'aquesta Ordre.   
11. Tramitació de propostes.   
1. Els Serveis Territorials d'Educació, previ informe de la Inspecció d'Educació Bàsica i Coordinació de FP si s'escau, formalitzaran les propostes de subvenció per mitjà dels òrgans establerts al punt 12 d'aquesta Ordre.   
Aquestes propostes es realitzaran d'acord amb l'ordre de prioritats assenyalat al número 6.é d'aquesta Ordre.   
2. Les Comissions de Subvencions constituïdes segons el punt 12.1 d'aquesta Ordre, d'acord amb les prioritats establertes i atenent els informes referits al paràgraf anterior, proposaran els centres que hauran de ser objecte de subvenció en l'àmbit territorial corresponent. En el termini dels 15 dies naturals següents a la finalització del termini d'admissió de sol·licituds, les Comissions de Subvencions presentaran la proposta realitzada en el Corresponent Servei Territorial d'Educació.   
3. Els Serveis Territorials d'Educació enviaran a la Direcció General Bàsica d'aquesta Conselleria, en el termini no superior a tres dies, les propostes presentades per la Comissió corresponent.   
4. A la vista de les propostes rebudes dels Serveis Territorials, aquesta Conselleria disposarà, tenint en compte la necessària equitat en la distribució dels recursos disponibles, els centres i unitats que seran subvencionats, així com la data en què això serà efectiu.   
12. 1. Les Comissions de Subvencions d'Educació Especial estaran presidides pel Cap dels Serveis Territorials d'Educació respectiu i compostes pels vocals següents:   
-L'inspector Coordinador d'Educació Especial de la Inspecció Tècnica d'Educació Bàsica corresponent.   
-Un Coordinador de Formació Professional, designat pel Cap dels Serveis Territorials d'Educació.   
-L'Administrador de Serveis dels Serveis Territorials d'Educació.   
-Dos representants del professorat dels Centres Privats d'Educació Especial, designats un per cada una de les organitzacions sindicals o professionals de major representativitat en la provincia. Per això caldrà tenir en compte els resultats de les darreres eleccions sindicals del sector.   
-Dos representants dels pares d'alumnes escolaritzats en aquests centres, elegits per les federacions d'associacions de pares d'alumnes legalment constituïdes.   
-El Cap de la Unitat dels Serveis Territorials d'Educació, que actuarà com a secretari.   
2. Les Comissions de Subvencions d'Educació Especial tindran com a funcions, les següents:   
-Proposar la pròrroga, concessió i retirada de subvencions.   
-Informar els expedients relatius a la creació d'unitats.   
-Col·laborar en la correcta distribució i aplicació de les subvencions.   
3. Aquestes Comissions es reunirán necessàriament durant els mesos corresponents al principi i fi del curs escolar. També es reunirà a requeriment del President o a sol·licitud d'un terç dels components.   
13. Obligacions dels Centres subvencionats.   
1. Els Centres subvencionats hauran de:   
a) Fer conéixer públicament la condició de subvenció i del tipus de subvenció rebuda, per a la qual cosa col·locarà prop de l'entrada principal i de forma ben visible i clara un rètol indicatiu de la condició de Centre subvencionat i l'autorització de preus concedida.   
b) Complir les disposicions legals referents a la gratuïtat, gestió de fons públics destinats a la subvenció, cobrament de quotes a les famílies i admissió d'alumnes.   
c) Notificar al Servei Territorial d'Educació les vacants que es produiran durant tot el curs per a col·laborar a satisfer la demanda de places d'Educació Especial que no podran ser ateses en Centres Públics, sempre que es respecte la relació mitja professors alumne.   
d) El compliment de les normes referents a períodes lectius, vacances, jornada continuada i, en general, allò relatiu a les disposicions corresponents al calendari escolar.   
2. L'incompliment de les obligacions contretes pels Centres subvencionats pot donar lloc a la rescissió de l'autorització en aplicació del Decret 1855/74 de juny.   
14. Control de les subvencions.   
1. Amb l'exclusiva finalitat de fer efectiu el control social de les subvencions i de vigilar-ne la correcta aplicació, es constituirà una Comissió de Centre per a cada nivell d'ensenyament subvencionat composta pels membres següents:   
President: Inspector Tècnic de Zona d'EGB o, si s'escau, el Coordinador Provincial de Formació Professional.   
Vocals:   
-El titular del Centre o representant que designe.   
-El Director del Centre.   
-Dos representants del professorat elegits en votació secreta i en reunió celebrada en aquest efecte mitjançant convocatòria del Director; el més jove hi actuarà com a secretari.   
-Dos representants dels pares d'alumnes elegits entre aquest efecte, mitjançant convocatòria del Director.   
-Un representant del personal no docent, elegit per aquest personal en votació secreta, i en reunió celebrada a aquest efecte mitjançant convocatòria del Director.   
2. Les competències i funcions de les Comissions del Centre seran les següents:   
-Vetlar per la correcta utilització de les subvencions rebudes pel Centre.   
-Examinar la justificació que de les quantitats rebudes en concepte de subvencions ha de representar el Centre.   
-Controlar el compliment de les obligacions contretes per el centre.   
-Controlar l'aplicació de les disposicions dictades en matèria de percepcions econòmiques de les famílies.   
3. Les Comissions de Centre es reuniran en acabar cada trimestre subvencionat i sempre que ho sol·licite el President o, almenys tres dels components.   
De les sessions celebrades s'alçarà l?acta corresponent , de la qual, si hi ha incidències, s'enviarà copia al Cap dels Serveis Territorials de l'Educació de la Conselleria, com a President de la Comissió Provincial de les Subvencions.   
15. Vigilància per part dels Serveis Territorials d'Educació.   
1. Sense perjudici d'allò que estableix l'apartat anterior, els Serveis Territorials d'Educació exerciran, mitjançant la Inspecció i Coordinació de FP, una estricta i especial vigilància sobre l'exacte compliment dels requisits de les subvencions.   
2. Quan els Serveis Territorials d'Educació s'assabenten d'irregularitats comeses per algun Centre en relació amb l'aplicació de la subvenció o amb les condicions que comporta aquesta, hauran de:   
2.1. Notificar al Centre les irregularitats observades tot concedint-li el termini d'un mes per tal que les esmene, o, si s'escau, presente les al·legacions que considere oportunes per tal de demostrar que la seua actuació ha estat correcta.   
2.2. Si el Centre no esmena la irregularitat dins el termini assenyalat al paràgraf anterior, no presentava cap al·legació, o aquesta no resultava suficient, els Serveis Territorials d'Educació proposaran al Director General d'EGB la iniciació del corresponent expedient.   
3. Els Serveis Territorials d'Educació també podran proposar qualsevol moment a la Direcció General d'Educació General Bàsica, oïda la Comissió de Subvencions, la retirada de les Subvencions a algun Centre per causa distinta a l'expressada a l'apartat anterior. Aquesta proposta haurà de ser raonada.   
4. Les coses establertes als paràgrafs precedents s'entendrà sense perjudici d?allò que disposen els articles 15 i següents del Decret 1855/1974, de 7 de juny.   
16. Abonament de les subvencions. Les subvencions s'abonaran durant el transcurs de cada trimestre, i per al pagament serà condició prèvia l'informe emés a aquest efecte en cada trimestre per les Inspeccions corresponents sobre el correcte compliment pel Centre de totes les condicions exigides, i en cada cas s'hauran d'adoptar les mesures previstes en el punt 15.2 d'aquesta Ordre.   
17. Justificació de les subvencions. L'adequada aplicació de les quantitats rebudes es justificarà anualment amb la documentació oportuna. La documentació inclourà l'acta a què fa referència el punt 14.3 d'aquesta Ordre.   
A la petició de renovació de la subvenció s'haurà de remetre, adjunta, el compte justificatiu, de manera que serà requisit indispensable, per a la concessió de la pròrroga, la correcta justificació.   
Les quantitats no justificades o justificades indegudament hauran de ser reintegrades a la Tresoreria.   
DISPOSICIONS FINALS  
Primera  
Els Serveis Territorials d'Educació arbitraran les mesures oportunes per a la constitució de les Comissions de subvencions, de manera que hagen quedat degudament conformada, una volta acabat el termini de presentació de sol·licituds en la convocatòria regulada per aquesta Ordre. També miraran que els Centres constituesquen les Comissions de Control a què fa referència el punt 14.1 d'aquesta Ordre i els comuniquen la composició abans de finalitzar el mes d'octubre del curs 1984-85.   
Segona  
Per la Direcció General d'Educació Bàsica d'aquesta Conselleria s'adoptaran les mesures oportunes per tal de fer efectives als Centres les quantitats corresponents .   
Tercera  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 15 de juny de 1984.   
El Conseller de Cultura, Educació i Ciència.  
CEBRIA CISCAR I CASABAN   
ANNEX I  
MODEL D?INSTÀNCIA  
Nova adjudicació ( ) Pòlissa  
 de Curs 84/85  
Nova adjudicació i renovació ( ) 25 ptes.  
Il·lustríssim senyor:  
En/Na/N major d'edat, amb DNI número   
expedit a el de 19 amb domicili a   
Província d com a (1) titular o representant del Centre denominat   
situat a , número telèfon número de Codi del Ministeri  
d'Educació i Ciència número d'identificació fiscal   
Sol·licita:  
Que segons que estableix l'Ordre de la Conselleria de Cultura, Educació i Ciència de   
d de 19 (DOGV d ), li siga concedida una subvenció per a la  
gratuïtat de l?ensenyament i les despeses de funcionament de les unitats del Centre que són exposades i pels conceptes que tot seguit s'indiquen.  
 Unitats d'EGB En règim privat  
Renovació Grups de FP En règim privat  
 (2) Unitats d'EGB En règim de Consell Escolar  
 Primari (Patronat a extingir)  
 Unitats d'EGB En règim privat  
Nova adjudicació Grups de FP En règim privat  
 (2) Unitats d'EGB En règim de Consell Escolar  
 Primari (Patronat a extingir)  
 Unitats d'EGB Autoritzades (3)  
 Ensenyament (Branca) de FP Autoritzades (3)  
 Unitats d'EGB En funcionament (3)  
El Centre té Ensenyament de FP En funcionament (3)  
 Alumnes matriculats EGB  
 Alumnes matriculats FP  
 Total d'alumnes  
Per la qual cosa, declara que són certes totes i cadascuna de les dades que es tan constar en la present sol·licitud en els annexos.  
 , de de 19   
(Segell i signatura)  
Il·lm. Sr. Director General d'Educació Bàsica i Ensenyaments Especials  
ANNEX I (bis)  
SOL·LICITUD DE PERCEPCIONS FAMILIARS  
Il·lustríssim senyor:  
En/Na/N major d'edat, amb DNI número   
expedit a el de 19 amb domicili a   
Província d com a (1) titular o representant del Centre denominat   
situat a , número telèfon número de Codi del Ministeri  
d'Educació i Ciència número d'identificació fiscal   
Exposa:  
Que per al pròxim curs 84-85, per al qual hem sol·licitat una subvenció de gratuïtat de l'ensenyament, en concepte de percepcions familiars s'establiran en el nostre Centre les quotes mensuals següents.  
Ensenyament   
Menjador   
Transport   
Residència   
Logopèdia   
Fisioteràpia   
Diagnòstic i seguiment   
D'altres   
Total   
per això, respectivament us  
Sol·licita:  
Autorització per a la percepció de les quantitats abans indicades i pels conceptes exposats com a quantitat mensual a abonar pels alumnes.  
 , de de 19   
(Segell i signatura)  
Il·lm. Sr. Cap del Servei Territorial d'Educació